Hän kaatoi suomen kielen aseman parantamista ajaneen esityksen ja äänesti Suomen esitystä vastaan.

Pohjoismaiden neuvoston presidentin Britt Lundbergin äänestysratkaisusta on noussut kohu. Hän kaatoi suomen kielen aseman parantamista ajaneen esityksen ja äänesti Suomen esitystä vastaan.

Pohjoismaiden neuvoston presidentin Britt Lundbergin äänestysratkaisusta on noussut kohu. Hän kaatoi suomen kielen aseman parantamista ajaneen esityksen ja äänesti Suomen esitystä vastaan.

Ahvenanmaan kansanedustaja Mats Löfström liittyy poliitikkojen joukkoon, jotka ihmettelevät Ahvenanmaan edustajan äänestyskäyttäytymistä Suomen kieliasiassa Pohjoismaiden neuvostossa. Britt Lundberg kaatoi suomen kielen aseman parantamista ajaneen esityksen.

Pohjoismaiden neuvoston presidentti Lundberg ratkaisi äänestyksen, joka päättyi 6–5.

Kyseessä on Islannin aloite, jolla pyrittiin parantamaan suomen ja islannin kielten asemaa neuvostossa ja tekemään niistä tasavertaiset muiden ryhmän kielten kanssa. Aiemmin muun muassa Sdp:n kansanedustaja Maarit Feldt-Ranta katsoi, että Lundberg petti Suomen eduskunnan.

Löfströmin mukaan olisi hyvin valitettavaa, mikäli syntyisi sellainen kuva, että Ahvenanmaa vastustaisi suomen kielen vahvempaa asemaa Pohjoismaiden neuvostossa.

– Minulla itselläni ei ole roolia Pohjoismaiden neuvostossa, enkä ole ollut tietoinen tästä asiasta. Ahvenanmaan kansanedustajana haluan silti painottaa, etten ymmärrä päätöstä, ja irtisanoudun siitä. Minulle on itsestään selvää, että suomen kielen asemaa vahvistetaan Pohjoismaiden neuvostossa ja tuen Suomen delegaation linjaa, Löfström sanoo tiedotteessa.

– Haluan myös alleviivata, että tämä ei ole ahvenanmaalainen päätös. Siksi toivon, ettei se vaikuta siihen kuvaan, mikä Suomella on Ahvenanmaasta.

Lue myös: Poliitikot hämmästyivät: Ahvenanmaan edustaja äänesti suomea vastaan – ”Hän petti Suomen eduskunnan”

Feldt-Ranta on Pohjoismaiden neuvoston Suomen valtuuskunnan varapuheenjohtaja. Hänen mukaansa Islannin aloitteen tarkoituksena oli huolehtia muun muassa siitä, että suomalaisilla ja islantilaisilla kansanedustajilla olisi mahdollisuus tehdä aloitteita omalla kielellään.

– Olen todella pettynyt. Suomen valtuuskunta esitti Lundbergia aikanaan Pohjoismaiden neuvoston presidentiksi, emmekä pystyneet edes kuvittelemaan, että hän kääntyisi Suomen eduskunnan valtuuskunnan aloitetta vastaan. Lundbergin toiminta oli erittäin valitettavaa, eikä edistä hyvien kielisuhteiden edistämistä Pohjolassa eikä myöskään Suomessa, Feldt-Ranta sanoi.

Valitettavana ratkaisun on nähnyt myös muun muassa Rkp:n puheenjohtaja, Suomen PN-valtuuskunnan jäsen Anna-Maja Henriksson. Lundberg itse selitti päätöstään sillä, että hän valitsi kompromissiin, koska suomen esitys olisi kaatunut joka tapauksessa.

–En ole äänestänyt mitään vastaan. Olen äänestänyt kompromissia. Enemmän käännöstyötä sen sijaan, että enemmistö vain äänestäisi ei, hän twiittasi.

Lue tarkemmin: Petturiksi haukuttu Ahvenanmaan edustaja puolustautuu: ”Äänestin kompromissia suomelle”